- Hindi News
- National
- शहर के हर पंप पर पेट्रोल डीजल की कीमत में प्रति लीटर 27 पैसे तक का आता है अंतर
शहर के हर पंप पर पेट्रोल-डीजल की कीमत में प्रति लीटर 27 पैसे तक का आता है अंतर
एकशहर, एक पेट्रोलियम कंपनी लेकिन डीजल-पेट्रोल की कीमत में 13 पैसे तक का अंतर! कंपनी अलग होने पर तो कीमत में प्रति लीटर यह अंतर 27 पैसे तक हैं। डीजल में भी 13 से 15 पैसे का अंतर है। तेल का खेल खुद पेट्रोल पंप मालिकों को पता नहीं। हर पंप पर भाव अलग क्यों हैं, इस बारे में वे कुछ नहीं बता सके लेकिन ग्राहकों को कहीं ज्यादा पैसा देना पड़ रहा है तो कहीं कम। कीमत में अंतर को लेकर शिकायत की जाती है तो जहां सस्ता मिल रहा वहीं जाकर तेज भरवा लें।
‘दैनिक भास्कर’ ने पंपों पर अलग-अलग दाम को लेकर पड़ता की। पता चला कि जिले में 127 पेट्रोल पंप हैं। प्रतिदिन पेट्रोल की औसत खपत 1 लाख 88 हजार 685 लीटर डीजल की 5 लाख 48 हजार 2 लीटर हो रही है। वास्तविक कीमत को आधार मानें तो जिले में इस हिसाब से पेट्रोल पर प्रतिदिन 47 हजार और डीजल में 71 हजार रुपए का घाटा ग्राहक भुगत रहे हैं। यह आकड़ा मासिक चौदह लाख दस हजार इक्कीस लाख तीस हजार रुपए यानि कि सालाना 35 लाख रुपए से ज्यादा है।
जिलेभर में पेट्रोल-डीजल की कीमतों में 57 पैसे का अंतर है। गुलाबपुरा में सबसे सस्ता हमीरगढ़ में सबसे महंगा पेट्रोल-डीजल मिल रहा है। वहीं शहर का अंतर 13 से 27 पैसे तक का है।
पंपडीलर के पास नहीं जा रहा मुनाफा
पेट्रोल-डीजलकी कीमतों में इस अंतर का मुनाफा डीलर्स के पास नहीं जा रहा। डीलर्स का कमीशन फिक्स है। इसके ऊपर जो मुनाफा रहता है वह सीधे कंपनी के खाते में जाता है। पेट्रोलियम एसोसिएशन के अध्यक्ष सुभाष चुघ का कहना है कि एक शहर में पेट्रोल-डीजल कीमतों को एक जैसी रखने की मांग कर चुके हैं। इसके बावजूद कोई सुनने वाला नहीं है।
कंपनियोंका तर्क : दूरी के कारण कीमतों में फर्क
कंपनियोंके सेल्स ऑफिसर का कहना है कि कीमतों में अंतर की वजह डिपो से पेट्रोल पंप की दूरी है। लेकिन जब बताया कि शहर रेलवे फाटक स्थित छगनलाल बख्तावरमल पेट्रोल पंप और बादल टॉकीज स्थित नाहर ब्रदर्स पेट्रोल पंप के बीच महज 400 मीटर की दूरी के बावजूद कीमत में फर्क है। तब माइक्रो-प्राइसिंग की नई शब्दावली बता दी। उनका कहना है कि कंपनी अलग-अलग पेट्रोल पंप को वरीयता देती है। इस हिसाब से उन्हें महंगा या सस्ता पेट्रोल-डीजल देती है। इस वजह से कीमतों में अंतर हो सकता है।
माइक्रो-प्राइसिंग
यानिसुविधाओं के मुताबिक कीमत
ऐसामाना जाता है कि कोई पेट्रोल पंप ग्राहकों को ज्यादा सुविधाएं दे रहा है। जैसे कुशल श्रमिक, सर्विस में निवेश, पंप परिसर में साफ-सफाई, हवा पानी आदि। पेट्रोल पंप एसोसिएशन के सचिव मनीष काबरा का कहना है कि इन सुविधाओं के आधार पर पेट्रोलियम कंपनियां डीलर्स की वरीयता तय करती हैं। पेट्रोलियम कंपनी के सेल्स ऑफिसर्स का भी यही कहना है।
तोसवाल...
वरीयताका बोझ हर ग्राहक पर क्यों?
माइक्रो-प्राइसिंगकी वजह से पेट्रोलियम कंपनियां डीलर्स की वरीयता तय कर रही हैं। इसलिए उन्हें महंगा तेल दिया जा रहा है। लेकिन सवाल है कि इसका बोझ हर ग्राहक पर क्यों? ग्राहकों को कहीं, उन पंपों की जानकारी मिलनी चाहिए जहां सस्ता तेज मिल रहा है। और, वैसे भी अच्छी सर्विस देना तो कंपनी और डीलर्स की शर्त ग्राहक का अधिकार है। अच्छी सेवा रहेगी तो पेट्रोल-डीजल की बिक्री ज्यादा होगी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva